Diari Oficial de la Generalitat Valenciana


Sumari del DOGV 5881, del 29-10-2008 (2008/12903)

Informació pública del projecte de reparcel·lació forçosa per a l'execució de la unitat d'execució única del pla de reforma interior de millora Carrer Periodista Gil Sumbiela, del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5881

Data del DOGV
:   29-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12958


Data del document
:   25-10-2008

Organisme emissor
:   Prodaemi, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del projecte de reparcel·lació forçosa per a l'execució de la unitat d'execució única del pla de reforma interior de millora Carrer Periodista Gil Sumbiela, del Pla General d'Ordenació Urbana de València. [2008/12382]
A l'efecte del que preveu la Llei 16/2005, de 30 de desembre, de la Generalitat, Urbanística Valenciana i el Decret 67/2006, de 12 de maig, del Consell de la Generalitat Valenciana, pel que s'aprova el Reglament d'Ordenació i Gestió Territorial i Urbanística, s'informa als titulars de finques registrals afectades que, per Acord del Ple municipal de 28 de juliol de 2006, va ser adjudicat a Prodaemi, SL el programa d'actuació integrada del sector, adquirint, amb això, la condició d'agent urbanitzador. La seua publicació consta en el Butlletí Oficial de la Província de València núm. 144, de 18 de juny de 2008. El conseller de Territori i Habitatge de la Generalitat Valenciana, el 25 de setembre de 2007, va dictar resolució per la qual s'aprova definitivament l'homologació sectorial i pla de reforma interior de millora de la unitat d'execució del carrer Periodista Gil Sumbiela del municipi de València, publicant-se l'oportuna ressenya en el Diari Oficial de la Comunitat Valenciana núm. 5651, de 30 de novembre de 2007.
En compliment del referit planejament, Prodaemi, SL ha formulat projecte de reparcel·lació forçosa de l'esmentada unitat d'execució a l'empara del que preveu l'article 169.5 de la Llei Urbanística Valenciana (d'ara en avant LUV), en relació amb l'article 416 del Reglament d'Ordenació i Gestió Territorial i Urbanística (d'ara en avant ROGTU). En aplicació del que establix l'article 416.1 del ROGTU, en relació amb l'article 177.1.a) de la LUV, és procedent sotmetre el referit projecte amb tota la documentació annexa a informació pública per un termini d'un mes, comptat a partir de l'endemà de la publicació d'este anunci en el Diari Oficial de la Comunitat Valenciana. Es fa constar que durant el dit termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LUV i del ROGTU, i a este efecte qualsevol interessat podrà consultar el projecte de reparcel·lació forçosa depositat en la notaria de Manuel Ángel Rueda Pérez i Salvador Alborch Domínguez, sítia al carrer de Roger de Llúria, 28, 1ª i 2ª planta de València (46809), els dies hàbils en horari de 10.00 a 13.00 hores.
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi acompanyen, o sol·licitar-ne l'exhibició. Així mateix, s'ha depositat una còpia del projecte de reparcel·lació en l'Ajuntament de València, per la qual cosa la referida documentació, així com l'expedient administratiu, podrà ser consultat en els locals de l'Ajuntament de València, avinguda d'Aragó, núm. 35, 4ª planta, els dies hàbils en idèntic horari.
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, advertint així mateix que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.
Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa. Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.
Així mateix, de conformitat amb el que preveu l'article 174.7 de la LUV: «durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».
Les al·legacions que, si és el cas, foren formulades seran presentades davant de l'Ajuntament de València, avinguda d'Aragó, núm. 35 (4ª planta).
I a fi de dotar de les màximes garanties el procediment, a l'empara del que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconegut el seu domicili o poguera ser erroni; així com respecte de qualssevol altres titulars de béns i drets afectats per l'actuació dels que s'ignore el lloc de la notificació o el mitjà o, bé, intentada la notificació, no s'haguera pogut practicar; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no consten en el present procediment.
València, 25 d'octubre de 2008. El gerent: Miguel Angel Sanjosé Calabuig.